Document ID: 31978L0663

DIREKTIVA SVETA
z dne 25. julija 1978
o določitvi posebnih meril čistosti za emulgatorje, stabilizatorje, gostila in želirna sredstva za uporabo v živilih
(78/663/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 74/329/EGS z dne 18. junija 1974 o približevanju zakonodaj držav članic o emulgatorjih, stabilizatorjih, gostil in želirnih sredstvih za uporabo v živilih1, kakor je bila nazadnje spremenjena z Direktivo 78/612/EGS2, in zlasti člena 7(1) Direktive,
ob upoštevanju predloga Komisije,
ker morajo v skladu s členom 6 Direktive 74/329/EGS emulgatorji, stabilizatorji, gostila in želirna sredstva izpolnjevati posebna merila čistosti v skladu s členom 7(1) te direktive,
SPREJEL NASLEDNJO DIREKTIVO:
Člen 1
Posebna merila čistosti iz člena 6(1)(b) Direktive 74/329/EGS so navedena v Prilogi k tej direktivi.
Člen 2
Kar zadeva snovi, navedene v Prilogi pod E 474 in E 477, Svet lahko na predlog Komisije soglasno odloči o vseh potrebnih spremembah do 31. decembra 1981 po raziskavah Komisije.
Člen 3
Države članice sprejmejo zakone in druge predpise, potrebne za uskladitev s to direktivo, najpozneje 18 mesecev po notifikaciji te direktive. O tem takoj obvestijo Komisijo.
Člen 4
Direktiva je naslovljena na države članice.
V Bruslju, 25. julija 1978

Labels: 3
17
16